google/wiki40b huggingface dataset:
Bernhard Lichtenberg

Bakgrunn

Lichtenberg ble født i Schlesien i en by ikke langt fra Breslau, som annet av i alt fem barn. Han studerte teologi i Innsbruck i Østerrike-Ungarn og ble presteviet i 1899 av Breslays kardinal Georg von Kopp.

Prest i Berlin

Lichtenberg virket en kort tid som prest i Lichtenberg ved Neisse, men kom til Berlin i 1900, der han etter noen års virke ble sogneprest Herz-Jesu-menigheten i Charlottenburg. I en periode på syv år var han også medlem av Charlottenbirgs byparlament for Deutsche Zentrumspartei.
Han deltok i grunnleggelsen av et katolsk gymnasium i Berlin som  jesuittene fikk drive.
Det katolske bispedømme Berlin ble opprettet i 1921, og Lichenberg ble en avdets første biskop, Christian Schreibers, rådgivere.

Venerasjon

Den 23. juni 1996 saligkåret pave Johannes Paul II både Lichtenberg og Karl Leisner som martyrer. Saligkåringen fant sted under en messe han holdt i det olympiske stadion i Berlin.
Lichtenbergs grav er i krypten under Hedvigskatedralen i Berlin.
Ugandisk shilling

Mynter

I 1966 ble mynter med verdiene 5, 10, 20 og 50 cent samt 1 og 2 shilling introdusert. 2-shillingsmynten gikk ut av bruk samme år. I 1972 ble 5-shillingsmynter introdusert, disse er nå tatt ut av sirkulasjon og er svært sjeldne.
I 1998 ble mynter for 50, 100, 200 og 500 shilling introdusert. Nåværende mynter i sirkulasjon er 10, 50, 100, 200 og 500 shilling.
Stillehavslekene 1971

Stillehavslekene 1971. Lekene, South Pacific Games i 1971 var de fjerde Stillehavslekene. De tretten første lekene (1963-2007) het South Pacific Games) fra 2011 het de Pacific Games.
Lekene i 1971 ble arrangert i Papeete i Fransk Polynesia i perioden 25. august til 5. september 1971. Det var cirka to tusene utøvere fra fjorten  nasjoner som deltok i seksten sporter. Ny-Caledonia ble beste nasjon med 33 gullmedaljer foran Papua Ny-Guinea med 28.
Roxanne (film)

Handling

Brannsjefen C.D. Bales (Steve Martin) forelsker seg i den vakre astronomen Roxanne (Daryl Hannah), men brannsjefens enorme nese kommer hele tiden i veien for kjærligheten. Roxanne er på sin side betatt av den kjekke, men ikke spesielt kloke, brannmannen Chris (Rick Rossovich). Til tross for sine sårede følelser tilbyr Bales å hjelpe Chris til å skrive et kjærlighetsbrev til Roxanne. Forviklingene hoper seg opp, og etter hvert begynner Roxanne å skjønne hva som foregår.
Sarothromerus

Utbredelse

Slekten er utbredt i Australia.
Guy Môquet (Paris Metro)

Minneutstilling

På en av plattformene er det et vindu med utstilling av fotografier av Guy Môquet, foreldrene, hans siste brev og diverse dokumenter.
Presidenten i Afghanistan

Presidenten i Afghanistan er Afghanistans statssjef.
President i Afghanistan er Ashraf Ghani Ahmadzai, fra september 2014. Han er den andre demokratisk valgte innehaver av embetet.
Afghanistan har kun periodevis vært en republikk, mellom 1973–1992 og fra 2001. Til andre tider har landet blitt styrt av konger, emirer og (under mujahedin og Taliban regimer i 1990-årene) islamistiske herskere.
Den nåværende grunnloven i Afghanistan gir presidenten vid makt over militæret og lovgivende saker, med et relativt svakt nasjonalt parlament. Dette var kontroversielt da det ble behandlet av landets loya jirga i desember 2003. Men disse fullmaktene ble sett på som essensielle av interim-administrasjonen og dens vestlige støttespillere for å sikre stabilitet i Afghanistan.
NM i sjumannsrugby 2018

Norgesmesterskapet i sjumannsrugby 2018 ble arrangert 16. og 17. august 2018 som en del av NM-uka 2018 i Stavanger. Det ble spilt NM for både menn og kvinner, og Stavanger rugbyklubb ble norgesmestre for menn og Sagene IF norgesmestre for kvinner. Dette var det første norgesmesterskapet i sjumannsrugby der det ble delt ut kongepokal. Mesterskapet ble avhold på Lassa idrettsanlegg i Stavanger.

Sluttspill

Kampene ble spilt 17. august 2018 på Lassa idrettsanlegg.
Friidrett under Samveldelekene 2018 – 4 × 100 meter stafett menn

4 × 100 meter stafett menn var en del av friidrett under Samveldelekene 2018, og ble arrangert på Carrara Stadium fra 13. og 14. april 2018.
Lauget

Handling

Lauget handler om kokken Anders Alm som blir bestukket av den hemmelige og korrupte organisasjonen Trondhjemslauget til å forårsake en brann som fører til at et kvartal i Nordre gate i Trondheim brenner ned. Gjennom samtaler med sin kontaktperson i politiet gjennom etterforskningen av brannen, oppdager Anders Alm at Trondhjemslauget også står bak drapet på rådmannen i Trondheim, Gustav Wessel.
Tre jenter mot maffian

Handling

Når narkobaronen Lucifer Devlins (Johnny Wilson) egne lakeier kidnapper hans datter for å presse frem en stor løsesum, ser han seg nødt til å kontakte sin erke-nemesis, den kvinnelige Interpol-agenten og karateeksperten Cleopatra Wong. Sammen med en homoseksuell eks-purk med store ferdigheter innen kung fu og en 150-kilos kvinne med synske evner legger Wong i vei for å befri Devilins datter. En rekke halsbrekkende stunts og slåsskamper er en del av prosessen.

Om filmen

Tre jenter mot maffian er en lavbudsjetts action-komedie med klart B-filmpreg som ble innspilt i utkanten av Manila på Filippinene.
Filmen er i tillegg kjent under titler som Devil's Three (1984), Devils Three: The Karate Killers (1984) og Mean Business (1984).
Den ble ikke satt opp på norske kinoer, men ble utgitt på leievideo av Video-Huset rundt 1981/82 under tittelen Tre jenter mot maffian.
Jean-Louis Tauran

Prest

Tauran studerte til katolsk prest i Toulouse og Roma, og ble ordinert av erkebiskopen av Bourdeaux, Marius-Félix-Antoine Maziers, i september 1969. Deretter tok han doktorgraden i kirkerett i Roma, og etter noen år i sjelesorgen ble han rekruttert til det pavelige diplomatis tjeneste i 1975.
Han ble postert til de pavelige representasjoner i Den dominikanske republikk og  Libanon, og var senere beskjeftiget med særlige problemstillinger knyttet til blant annet Haiti, Syria og Libanon. I 1980-årene var han også tilknyttet den stab i Vatikanet som arbeidet med KSSE-konferansen (Konferansen for sikkerhet og samarbeid i Europa).

Biskop

I 1990 ble han utnevnt til biskop og til sekretær for Statssekretariatets seksjon for relasjonene med statene, populært kjent som Vatikanets «utenriksminister».

Kardinal

I 2003 ble han kardinal, og samtidig gitt en ny kuriepost som Vatikanets bibliotekar og arkivar.
Etter paves tale/forelesning i Regensburg i 2006, som irriterte flere toneangivende muslimer og ble fulgt av drap på en biskop i Tyrkia og en nonne i Somalia, fikk kardinal Tauran som særlig oppdrag å forsøke å reparere de katolske relasjoner med den muslimske verden. I denne hensikt deltok kardinalen i en konferanss ved Al Azhar-universitetet i Kairo i februar 2008. Dette førte videre til at han organiserte et av paven ønsket religiøst toppmøte i november 2008, med embedsbærer fra begge verdensreligiober med temaet «elsk Gud, elsk din neste».
Ved pavevalget 2013 var han eldste kardinaldiakon og var dermed den som forkynte valget av den nye paven Frans 13. mars 2013.

Sykdom og dødsfall

Tauran begynte å vise symptomer på Parkinsons sykdom i 2003. Han undergikk behandling for sykdommen i Hartford i Connecticut da han døde 5. juli 2018.
Carl Ditters von Dittersdorf

Liv og virke

Ditters musikalske løpebane startet som fiolinist i Wiener Hofopernorchester samtidig som han var kammertjener hos prins Joseph von Sachsen-Hildburghausen i Wien. I 1763 ble Ditters med  Christoph Willibald Gluck på en reise til  Italia og gjorde der stor suksess som fiolinvirtuos.
I 1765 ble Ditters kapellmester hos biskop Adam Patachich von Großwardein i Transilvania, en post som Joseph Haydns bror Michael hadde hatt i årene 1760–1762. Orkesteret og teateret ble i 1769 oppløst på befaling av den jansenittisk innstilte dronning Maria Teresia av Østerrike, men året etter ble Ditters igjen kapellmester, denne gangen hos fyrstbiskopen av Breslau, Philipp Gotthard von Schaffgotsch og var i tillegg biskopens forstmester.
Ditters ble i 1773 adlet av keiseren og kunne heretter legge von Dittersdorf til navnet. Rundt 1790 ble Ditters kapellmester i hofforkesteret til hertug Carl Christian Erdmann von Württemberg-Oels (1716–1792) i Oels. 
Alderdommen tilbrakte den fattige og giktbrudne Ditters som gjest hos Ignaz von Stillfried (1734–1805) på Rothlhotta. Selvbiografien kom ut i Leipzig 1801, kort tid etter at Ditters døde.
I 1913 fikk Dittersdorfgasse i Wien-Hernals sitt navn etter ham.

Musikkstil og berømmelse

Ditters' tidlige verk er holdt i en stil inspirert av italiensk musikk med vekt på melodisk utvikling fri for den utstrakte bruken av ornamentikk som karakteriserte le style français. Etter noen tidlige italienske opera buffas komponerte han flere tyske syngespill. I 1786 fikk han en stor suksess med Doktor und Apotheker som ble spilt over hele Europa.
Stilistisk kan Ditters musikk sies å høre til både mannheimerskolen og wienerklassisismen.
Bekkefare

«Bekkefare» er en musikkfestival som arrangeres årlig i Re kommune i Vestfold. Espen Flåteteigen står som styreleder og arrangør av festivalen. «Bekkefare» forening ble stiftet på Flåteteigen 4. desember i 2011 og i 2012 kom foreningen inn som eiere, ved at «Bekkefare» var stifta som en FLI organisasjon i brønnøysundregistrene. Scenen på festivalområdet går over en bekk som renner ut i Aulielva i Re/Tønsberg. «Bekkefare» har arrangert over 100 konserter. I 2014 hadde «Bekkefare»  publikumsrekord på over 1000 besøkende da Plumbo hadde konsert. Bilder av konserten kan du se i lokalavisa på Reavisa.no
Armando Madonna

Spillerkarriere

Madonna var en midtbanespiller og gjorde sin profesjonelle debut i 1981 for Atalanta. Fra 1983 spilte han i fem sesonger for Piacenza, før han returnerte til Bergamo i 1988. Han spilte deretter for Lazio i sesongen 1990–91, og de neste to årene for henholdsvis Piacenza og SPAL.
I 1993, da han var 30 år gammel, vendte Madonna tilbake til sin hjemby Alzano Lombardo for å spille for det lokale fotballaget Alzano Virescit, som da spilte i Serie D. Han spilte for Alzano i ni sesonger på rad, og var frontfiguren for lagets opprykk til de høyeste nivåene i italiensk fotball, med et historisk opprykk til Serie B i 1998–99. Han la opp som spiller i 2002, 39 år gammel.

Trenerkarriere

I 2003 ble Madonna ansatt som trener for ungdomslaget til AlbinoLeffes U-19 (Primavera)-lag. 26. mai 2008 ble han overraskende ansatt som ny hovedtrener for AlbinoLeffe, etter at den tidligere treneren Elio Gustinetti fikk sparken med bare en kamp igjen av sesongen. Han førte også AlbinoLeffe i playoff-kampene for opprykk, hvor de slo Brescia i semifinalene, men tapte sammenlagt 2–1 for U.S. Lecce i finalekampene. Han fortsatte som AlbinoLeffe-trener for Serie B-sesongen 2008-09, men ble avsatt etter noe få måneder på grunn av dårlige resultater, og ble erstattet av veterantreneren Emiliano Mondonico.
I juli 2010 ble han ansatt som ny hovedtrener for Piacenza.
Hans sønn, Nicola Madonna, er også fotballspiller og spilte for AlbinoLeffe player.
Popular (sang)

Bakgrunn

Låten var en av deltakerne i Melodifestivalen 2011 og er komponert av låtskriverveteranen Fredrik Kempe, som hadde vunnet konkurransen tidligere i 2008 «Hero» og i 2009 med «La voix». Han sto også bak «Manboy» som Eric Saade fremførte i Melodifestivalen 2010, sangen endte på tredjeplass. 
Nå var var Kempe og Saade tilbake i konkurransen med låten «Popular». Med seg hadde de et avansert sceneshow, der Saade skulle knuse seg ut av et glassbur underveis. Ifølge arrangøren SVT tok det rundt fem minutter å støvsuge bort alle glassbitene etterpå med industristøvsugere.
Sangen vant delfinalen i Linköping lørdag 19. februar 2011 og gikk dermed direkte til finalen i Globen i Stockholm som ble avholdt lørdag 12. mars. Etter at de internasjonale juryene hadde gitt poeng, ledet Eric Saade og «Popular» med 81 poeng. Fra svenske tv-seere fikk sangen 112 poeng, noe som gjorde at sangen vant med 193 poeng, 44 poeng mer enn andreplassen «In the Club» med Danny Saucedo. Med seieren ble «Popular» Sveriges bidrag til Eurovision Song Contest 2011 i Düsseldorf i Tyskland.

Eurovision Song Contest

I Eurovision Song Contest 2011 var Eric Saade og «Popular» blant favorittene til å vinne konkurransen. Sangen deltok i den andre semifinalen torsdag 12. mai, og var det åttende bidraget ut på scenen av 19 deltakere. Eric Saade og «Popular» vant semifinalen og kvalifiserte seg dermed til finalen lørdag 14. mai. I Eurovision Song Contest var sceneshowet tilnærmet likt som i Melodifestivalen, men i Düsseldorf knuste Saade kun én glassvegg, i motsetning til tre glassvegger i Melodifestivalen. 
I finalen var Sverige det syvende landet ut på scenen av 25 deltakere. I avstemningen fikk sangen 185 poeng og endte på en tredjeplass – Sveriges beste plassering på tolv år, da Charlotte Perrelli vant Eurovision Song Contest 1999 med «Take Me to Your Heaven».
Tredjeplassen ble slått året etter, da Loreen vant konkurransen med «Euphoria»

Utgivelse

«Popular» ble gitt ut via digital nedlastning 28. februar 2011, og siden som CD-singel av plateselskapet Roxy Recordings.
Spin Doctors

Spin Doctors er en rockgruppe fra New York City i USA. De er best kjent for sine to hiter fra 1992, «Two Princes» og «Little Miss Can't Be Wrong».
Medlemmene er Chris Barron, Eric Schenkman, Aaron Comess og Mark White.
En Spin Doctor er en kommunikasjonsrådgiver innen politikken.
Stompa forelsker seg (EP)

Stompa forelsker seg er en EP med Kirsti Sparboe og Grynet Molvig, utgitt i 1965.
The Album

The Album er et musikkalbum med ABBA, utgitt i 1977. Albumet lå 17 uker på VG-lista og endte med førsteplass som beste plassering. Albumets store hit er «Thank You for the Music».
Larvik fogderi

Larvik fogderi (Laurvigs Fogderie) var en administrativ enhet (fogderi) i Jarlsberg og Larvik amt fra 1821, opprettet ved avviklingen av Laurvigen grevskap. I 1821 ble grevskapet i administrativ forstand omgjort til fogderi og slått sammen med tidligere Jarlsberg grevskap til Jarlsberg og Laurviks amt.
Landets fogderier ble avviklet i perioden 1898-1919, og amtet fikk navnet Vestfold fylke i 1919.
Seiling under Sentralamerikanske og karibiske leker 1998

Seiling under Sentralamerikanske og karibiske leker 1998. Seiling var en av flere sporter i de attende sentralamerikanske og karibiske leker som ble arrangert i Maracaibo i Venezuela i perioden 8. til 22. august 1998. Det var åttende gangen som seiling var med i de sentralamerikanske og karibiske leker. Det ble konkurrert i fire klasser.
Babyland

Babyland er et musikkalbum med Stefan Sundström, utgitt i 1997.
Kommandotolk (programvare)

Innenfor informatikken er en kommandotolk eller en tolk et dataprogram som direkte utfører instruksjoner som er skrevet i et programmeringsspråk eller et skriptspråk uten å kompilere dem til maskinkode.
Eksempler på programmeringsspråk som benytter en kommandotolk er Perl, Python, Ruby og Java.
Otto Gelstedprisen

Otto Gelstedprisen er en dansk pris som deles ut fra Otto Gelsteds Mindefond som ble opprettet i 1970 av Otto Gelsteds universalarving.  Prisen deles ut hvert år av Det Danske Akademi og er på DK 65 000. Formålet er: «å støtte diktere, oversettere, journalister på den måte og i det omfang, som fondets styre til enhver tid bestemmer». Prisen har tidligere tradisjonelt vært tildelt unge forfattere for deres andre eller tredje bok.
Jorge Luiz de Amorim Silva

Karriere

Han har spilt for Omiya Ardija og Ventforet Kofu fra Japan.
Jokum Rohde

Priser

Jokum Rohde har mottatt flere hederspriser. Blant annet har han mottatt Marguerite Viby prisen i 1997, Carlsbergs Idé-legat i 1999, Johannes Allen-prisen 2005 og Reumert Prisen som Årets Dramatiker 2005. Han var videre nominert til Nordisk Dramatikerpris 2006 for stykket Pinocchios aske. I 2007 mottok han Kjeld Abell-prisen.
Aspidispa

Utseende

Nokså små (3,2 - 6,5 millimeter), avlange bladbiller, gulaktige eller brune. Hodet er fremstrakt, ikke påfallende lite (ulikt mange andre skjoldbiller). Antennene er tynne, 11-leddete, halve kroppslengden. Pronotum er avrundet firkantet. Dekkvingene er noe rundede, med 8 rader av grove punkter og tre opphøyde lengderibber.

Levevis

Både larver og voksne lever på planter og eter fra dem. Disse lever på palmer, planter i myrkonglefamilien og Flagellariaceae.

Utbredelse

Slekten er utbredt i Ny-Guinea, Molukkene og Bismarckarkipelet.
Dongola (Ash-Shamaliyya)

Dongola (arabisk: دنقلا, Dunqulā) er en by i nordre Sudan, 450 kilometer nordvest for Khartoum. Den er hovedstad i delstaten Ash-Shamaliyya.
Dongola er et jordbrukssentrum der det handles med landbruksvarer, særlig dadler og frukt. Byen var fra 500-tallet til 1300-tallet hovedstad i det kristne riket Makurra eller Dongola. Den ble ødelagt i 1812 av mamlukker, kom 1820 under Egypt og tilhørte 1885–1896 mahdistene.
Hyadene

Hyadene er en stjernehop som ligger i et 3.5° stort område rundt og vest for Aldebaran. En rekke av stjernene er synlige uten kikkert. Hopen inneholder ca. 130 medlemmer med lysstyrke 9 eller sterkere. Det er lokalisert rundt 153 lysår (47 pc) unna Solen. Den består grovt sett av en sfærisk gruppe av hundrevis av stjerner som deler samme alder, samme opprinnelse, kjemisk sammensetning og bevegelse gjennom verdensrommet. Den er så nær oss at det ved første øyekast kan være vanskelig å forestille seg den som noe annet enn en uvanlig stor tilfeldig ansamling av stjerner. I en prismekikkert ser man et mylder av stjerner i området. Synet blir spesielt flott fordi sterke og rød-orange Aldebaran er i samme felt. Det finnes medlemmer av denne stjernehopen som er hele 24° fra hverandre på himmelen. 
Hyadene beveger med samme hastighet gjennom verdensrommet i retning av et punkt noen få grader øst for Betelgeuse i Orion. Stjernene fjerner seg fra jorda med en hastighet på ca. 40 km/s. Det er avstandsøkningen som gjør at stjernene ser ut til å samle seg i dette punktet i Orion. Om 50 millioner år vil Hyadene være en svak stjernehop. Vi må da bruke kikkert for å se den godt.
Hyadene er en av de viktigste stjernehopene på himmelen fordi den er så nær jorda at vi kan måle avstanden til den ganske nøyaktig. Verdien er ifølge Burnham’s Celestial Handbook 130 lysår til sentrum av hopen. Dette er viktig blant annet fordi slike hoper inneholder mange stjerner. Den relative fordelingen av lysstyrker og spektra til stjernene i slike hoper forventes derfor å være omtrent den samme for hoper med samme alder. Av samme grunn forventer man at de sterkeste stjernene i hoper som ligner hverandre har omtrent lik lysstyrke. Disse tingene kan man bruke til å beregne avstanden til fjernere hoper dersom man kjenner avstanden til de nærmeste hopene. Man kan også finne stjernehoper i andre galakser slik at disse kan brukes sammen med andre metoder for å anslå avstanden til disse galaksene. 
En annen viktig ting med at Hyadene er så nær oss, er at vi kan observere også små/svake stjerner som er usynlige for oss i fjernere hoper. På denne måten får vi et bedre bilde av hele hopen enn det vi ellers gjør. Dette forteller oss mye om hvordan stjernedannelse skjer i store gasskyer. 
Vi finner ingen tåkerester rundt stjernene i Hyadene slik vi gjør i Pleiadene. Dette kommer av at Hyadene er en mye eldre stjernehop enn Pleiadene. En alder på 400 millioner år er foreslått. Stjernedannelsen er derfor ferdig for lenge siden slik at større konsentrasjoner av gass ikke finnes lenger. Dette ser vi også ved at hopen ikke inneholder noen blå kjempestjerner med høy overflatetemperatur slik som Pleiadene gjør. Dette er nemlig svært store stjerner som lever korte, men intense liv, og som derfor bare kan forekomme i stjernehoper hvor stjernedannelse fremdeles pågår eller sluttet for kort tid siden.
Metafrase

Metafrase er et begrep for bokstavelig oversettelse, det vil si «ord for ord og linje for linje» oversettelse. I daglig bruk betyr metafrase bokstavtro; men metaphrase er også oversettelse av poesi i prosa. I motsetning til parafrase som er i vanlig bruk i litteraturteori, så er begrepet metaphrase nesten bare brukt i oversettelsesteori.
Metaphrase er en av tre metoder for oversetting, de to andre er parafrase og imitasjon, i henhold til John Dryden. Dryden anser at det er bedre å parafrasere («omskrive»)enn å metafrasere («bokstavelig oversetting») og imitasjon.
Begrepet «metaphrase» er først brukt av Philo Judaeus (20 f.Kr.) i De vita mosi . Quintilianus trekker et skille mellom metaphrase og parafrase i pedagogisk praktisering av imitasjon og bearbeiding av klassiske tekster; Han påpeker at metaphrase endrer et ord, og å parafrase en setning. Skillet ble senere fulgt av renessansen lærde.
Demarziella

Levevis

Artene kan forekomme både på savanner og i andre åpne områder og i skog.

Utbredelse

Slekten er utbredt i det østlige Australia (Queensland).
Treenighetskatedralen (St. Petersburg)

Treenighetskatedralen, også kalt Troitskijkatedralen, er en russisk-ortodoks katedral i sentrum av St. Petersburg som hører til byens mest markante byggverk. Katedralen kan romme 3000 besøkende.
Bygget ble tegnet av arkitekten Vasilij Stasov og reist i 1828 til 1835. Den opprinnelige funksjonen var som garnisonskirke for Ismailovskij-regimentet. Til minne om seieren i den russisk-tyrkiske krig, ble det i 1886 oppsatt et minnesmerke på katedralens fasade.
En stor del av kirkeskattene ble plyndret under Den russiske revolusjon og i 1938 ble kirka besluttet stengt. Bygget ble forsømt i mange år før det ble restaurert mellom 2004 og 2009. Katedralen kom på UNESCOs Verdensarvsliste i 1990.
Under rekonstruksjonen av katedralen oppsto det 25. august 2006 en brann som førte til at hovedkuppelen og en av de mindre kuplene kollapset. Kirka ble gjenåpnet i 2010.
Europeisk malle

Kjennetegn

Den europeiske mallen kan bli opp til 5 meter lang og veie 300 kg, men vanligvis er de ikke større enn 1,5 meter med ei vekt på 100 kg. Den største mallen som er tatt i Skandinavia ble tatt i Båven i Sverige, og var 3,6 m lang og veide 180 kg. Den største fanget på sportsfiskeutstyr veide 148 kg.
Europeisk malle mangler skjell og er ofte flekkete på overflaten. Ryggfinnen er liten og inneholder bare fire eller fem finnestråler. I motsetning til de fleste andre maller har den ikke fettfinne. Hodet er bredt og flatt med bred munn og mange små tenner. På haken har den to lange og fire korte skjeggtråder som blir brukt som lukteorgan under søk etter føde.

Levesett

Europeisk malle lever alene i stillestående vann på 0–30 m dybde. Den trives best på mudderbotn i grumsete, næringsrike sjøer, og er nattaktiv. Om dagen holder den seg i skyggen nede på botnen eller i skyggen av overgrodde elvebredder. Mallen er territorial og hevder revir.
På jaktturene sine fanger voksne maller stort sett fisk, men de kan også ta fugler og svømmende pattedyr. I tillegg er krepsdyr og frosk vanlige innslag i kosten deres. Dersom de får sjansen, spiser de dessuten gjerne åtsel.
Parringstida er fra mai til juli. Hannen bruker snuten til å grave ei grop som hunnen legger de 100 000–370 000 eggene sine i. Hannen befrukter dem og passer på dem i 2–4 dager før yngelen klekker ut. Disse må likevel greie seg selv helt fra starten.
Liangshan (Jining)

Liangshan (kinesisk: 梁山县; pinyin: Liángshān Xiàn) er et fylke i provinsen Shandong i Folkerepublikken Kina. Det ligger under byprefekturet Jining.
Befolkningen i 1999 var på 705.778.
Innen dette fylket ligger fjellet Liang Shan (samme navn som fylket). Området er settingen for den kinesiske klassiske romanen Fortellinger fra myrlandet.

Samferdsel

Den viktige jernbanelinjen Jingjiubanen har stoppested her på sin ferd fra Beijing vestbanestasjon til Kowloon i Hongkong. Denne linjen løper gjennom blant annet Hengshui, Heze, Shangqiu, Xinzhou, Jiujiang, Nanchang, Heyuan, Huizhou og Shenzhen.
Kinas riksvei 220 løper gjennom området. Den går fra Binzhou i Shandong til Zhengzhou i Henan.